Frail

Frail on suomalainen rock-yhtye, joka julkaisi debyyttialbuminsa Pieces of Silence marraskuussa 2006.

Debyyttialbumin singlet "Pieces of Silence" ja "Brother" ovat päätyneet radiosoittoon muun muassa YleX:lle ja Yle X3M:lle. Yhtyeen ensimmäinen julkaisu on Frail EP vuodelta 2003.

Vuonna 2002 perustettu Frail on soittanut uransa varrella noin 100 keikkaa ja muuta esiintymistä. Kotimaan lisäksi yhtye on tehnyt klubi- ja festivaaliesiintymisiä Suomen lisäksi myös Ruotsissa, Virossa, Puolassa, Italiassa ja Venäjällä.

Yhtyeen jäsenet ovat vuosien saatossa vaihtuneet useaan otteeseen. Tällä hetkellä ainoa alkuperäisjäsen bändissä on Tarmo Kellomäki.

Historia

2002-2005 
Frailin perustivat Tarmo Kellomäki ja Jukka Kriikkula vuonna 2002 ollessaan suorittamassa varusmiespalvelusta Suomen Puolustusvoimissa tavoitteenaan perustaa amerikkalaisvaikutteinen englannin kielellä laulava pop-rock yhtye. Armeijan jälkeen vuonna 2003 Frailin toiminta lähti varsinaisesti kunnolla käyntiin ja yhtyeeseen liittyivät Jani-Matti Korpela (rummut), Jani Muittari (kitara) ja Juha Kujala (basso). Yhtye soitti historiansa ensimmäisen keikkansa Jyväskylässä 21.2.2003. Yhtye lukeutui tuolloin kristillisten yhtyeiden kategoriaan ja teki pääosan keikoistaan kristillisissä tapahtumissa. Frailin tavoitteena ei ole kuitenkaan ollut tehdä varsinaisesti julistavaa musiikkia.

Frail julkaisi ensimmäisen Frail EP -äänitteensä keväällä 2003, joka sisälti kappaleet "Poor Man", "So-called Good Life", "Frail" ja "House". EP:n lisäksi Frail EP:llä ollut kappale "So-called Good Life" päätyi Triolan julkaisemalle kokoelmalevylle Käyntikortti 3.

Frail julkaisi myös promootiotarkoitukseen tarkoitetun äänitteen, joka sisälsi yhtyeen silloista uutta tuotantoa, kuten kappaleet "Deadly Innocent", "Come and Tell", "Empty Looks" ja "Desparate". Samaisella äänitteellä oli Frailin ensimmäinen musiikkivideo kappaleesta "Deadly Innocent".

Vuonna 2004 Frailin kokoonpanoon tuli muutoksia, kun Jussi Järvi (rummut) ja Kalle Kuusinen (basso) liittyivät bändiin. Samana vuonna Jani Muittari (kitara) lähti pois kokoonpanosta. 

Frail äänitti ensimmäisen täysipitkän albuminsa keväällä 2005 ja saman vuoden lopussa se solmi levytyssopimuksen Jiffel Music Group kanssa. 

Frail teki kesällä 2005 ensimmäisen Euroopan minikiertueen, joka sisälsi esiintymisiä musiikkifestivaaleilla Virossa, Ruotsissa ja Puolassa. Samaan aikaan bändiin liittyi uutena jäsenenä Lary Launonen

2006–2008 
Vuonna 2006 koki jäsenvaihdoksen, kun uudeksi basistiksi nimitettiin Juhana ”Junnu” Annala.

Vuonna 2006 Frailin julkaisi 2 singleä ”Pieces of Silence” ja ”Brother” tulevalta debyyttialbumiltaan. Singlet päätyivät radiosoittoon YleX:lle ja Yle X3M:lle. Pieces of Silence –singlestä kuvattiin musiikkivideo ja video pyöri muun muassa MTV Finlandilla sekä useissa suomalaisissa musiikkiohjelmissa.

Frail oli edustettuna vuonna 2006 Midemin kansainvälisillä musiikkimarkkinoiden festivaaleilla Cannesissa merkittävimpien suomalaisten vientitaiteilijoiden joukossa. 

Syksyllä Frailin debyyttialbumi ”Pieces of Silence” näki päivänvalon ja albumi nousi Suomen viralliselle albumilistalle sijalle 21. Se pysyi TOP-40 myydyimmän albumin joukossa 2 viikkoa. Levynjulkaisun yhteydessä Frailista julkaistiin useita haastatteluja suomalaisissa musiikkilehdissä ja Frail vieraili useissa radio- ja TV-ohjelmissa kuten Ylex X-ryhmä, Buusteri ja Kids Top-20. 

Frail keikkaili vuonna 2006–2007 ahkerasti Suomessa toimien lämmittäjänä muun muassa Poets of The Fallille, Lovexille ja Bleakille. Kesällä 2006 Frail esiintyi Italiassa Rock on The Rock –festivaaleilla.

Vuonna 2008 Frail alkoi säveltää uutta materiaalia toiselle levylleen ja teki muutamia keikkoja.

2009–2013 
Frailin toiminta oli vuosina 2009–2011 minimaalista ja se teki harvakseltaan keikkoja. Joulukuussa 2009 Frail esiintyi Venäjällä Pietarissa järjestetyssä musiikkitapahtumassa.

Vuonna 2012 Frail aloitti yhteistyön tuottaja Jonas Olssonin kanssa ja julkaisi kaksi singleä ”Lasting Love ja ”Last Time”. Lasting Love –kappaleesta tehtiin lisäksi musiikkivideo. Singleistä Lasting Love sai radiosoittoa muun muassa Ylex:llä.

Vuonna 2013 Frailin laulaja Tarmo Kellomäki esiintyi artistivieraana YLE 2:n Tartu Mikkiin –musiikkiohjelmassa.

2021– 
Lähes vuosikymmenen hiljaiselon jälkeen Frail ilmoitti syksyllä 2021, että se alkaa työstää uutta albumiaan. Samalla Frail ilmoitti uudesta kokoonpanostaan.

Tyyli 
Frailin musiikkityyli on muuttunut vuosien saatossa. Yleisesti Frailin musiikkia leimaa vahva melodisuus ja tarttuvat kertosäkeet. Alun perin Frailin musiikki oli amerikkalaisvaikutteista pop-rockia, mutta ensimmäinen albumi ”Pieces of Silence” yhdisteli elementtejä pääasiassa melodisesta numetalista ja amerikkalaisesta alternative rockista. Joissain levyn kappaleissa on havaittavissa myös sävyjä goottirockista. Frail on tunnettu intensiivisestä ja energisestä lavaesiintymisestä.

Myöhemmässä tuotannossa Frail on siirtynyt vahvemmin modernin metalin suuntaan, säilyttäen kuitenkin vahvan melodisuuden sävellyksissä.

Jäsenet 
Nykyinen kokoonpano:
Tarmo Kellomäki – laulu, kitara
 Joel Hekkala - kitara
Otto Kulhomäki - basso
Jussi Järvi – rummut

Entiset jäsenet:
 Lari Launonen – kitara
Juhana Annala – basso
Jukka Kriikkula - koskettimet
Kalle Kuusinen - basso
Jani Muittari - kitara
Jani-Matti Korpela - rummut
Juha Kujala - basso

Julkaisut 
Studioalbumit ja EP:t:

 
 

Singlet:
 
 
 
Last Time (2013, Jiffel Music)

Lähteet

Aiheesta muualla 
 Frailin kotisivut
 Frailin Facebook-sivut

Suomalaiset kristilliset metalliyhtyeet
Suomalaiset metalliyhtyeet
Suomalaiset rockyhtyeet